पार्टी के कोषाध्यक्ष और मुख्यमंत्री ओ पनीरसेल्वम ने कहा, ‘‘पार्टी के नियमों के मुताबिक माननीय चिन्नम्मा को अन्नाद्रमुक की महासचिव नियुक्त किया गया है और इस संदर्भ में जनरल काउंसिल द्वारा सर्वसम्मति के साथ एक प्रस्ताव स्वीकार किया गया है।’’ पार्टी के वरिष्ठ नेताओं- लोकसभा के उपाध्यक्ष एम थंबीदुरई और राज्यमंत्री इडाप्पडी पलानिसामी- के साथ संवाददाताओं से बात करते हुए पनीरसेल्वम ने कहा कि वे ‘‘चिन्नम्मा को पार्टी के निर्णय से अवगत कराने और उनकी मंजूरी लेने के लिए उनसे’’ मुलाकात करने वाले हैं।